###

####

#### Д О Г О В О Р

 № …………………………………………..….

 Днес, …………..…г. в гр. ………………………на основание чл.30б, ал. 1, т. 2 от ЗНЗ и чл. 36, ал. 1 от ЗНЗ между:

Агенция по заетостта чрез Дирекция “Бюро по труда” в гр. …..…………..……...……...….

представлявана от нейния директор .....................………….………………………….…………..….…..... и оправомощено лице по чл. 13, ал. 3, т. 1 от ЗФУКПС ……………………………………………………..…. ЕИК по БУЛСТАТ ……………………………………………

наричана по-долу “Възложител”, от една страна

и

..……................................................…...……………….…………..……., представлявано от

 /ПРЕДПРИЯТИЕ, ОРГАНИЗАЦИЯ, АДМИНИСТРАЦИЯ/

неговия ръководител ………...………………………………………………………………………………………………………

и главен счетоводител ………………………………………………………….……………………………...……………………

със седалище и адрес на управление ……………………...……………………………….…………….…………..…

ЕИК по БУЛСТАТ ……………………………………………………………………………………………….…………………………

наричано по-долу “Работодател”, от друга страна

 се сключи настоящия ДОГОВОР за следното:

# I. ПРЕДМЕТ НА ДОГОВОРА

1. Предоставяне/възстановяване от Възложителя на Работодателя средства от Държавния бюджет, представляващи схема за минимална помощ за заетост (помощ „de minimis”)[[1]](#footnote-1), съгласно разпоредбите на Регламент (ЕС) 2023/2831 на Комисията от 13.12.2023 година за прилагане на чл. 107 и чл. 108 от Договора за функционирането на Европейския съюз към помощта de minimis (ОВ L, 2023/2831 от 15.12.2023 г.) и с регламентите, които го изменят, допълват или заменят, общо в размер на …………. лв. (……..…………………….…лв.), в т.ч. ………..…. лв. (……..…………………….…лв.) за допълнително трудово възнаграждение на отговорно лице (ментор)[[2]](#footnote-2)2, за ........ работни места.

1.1. Средствата по т.1 за субсидирана заетост се предоставят по реда и условията на чл.36, ал.1 от ЗНЗ, за всяко насочено от Възложителя безработно лице/лица ........................................................................ (от групите/групата в неравностойно положение на пазара на труда[[3]](#footnote-3)3), наето/наети по трудов договор на пълно работно време, за срок не по малък от 18 месеца, както следва за:

1.1.1. Трудово възнаграждение за действително отработено време, в размери ежегодно определяни в Националния план за действие по заетостта за съответната календарна година.[[4]](#footnote-4)4

1.1.2. Допълнителни възнаграждения с постоянен характер по минимални размери, установени в Кодекса на труда и в нормативните актове по неговото прилагане върху средствата по т. 1.1.1.

1.1.3. Възнаграждения за основен платен годишен отпуск по чл.155 или по чл. 319 от Кодекса на труда. Обезщетенията за неизползван основен платен годишен отпуск са за сметка на Работодателя.

1.1.4. Възнаграждения по чл. 40, ал. 5 от Кодекса за социално осигуряване.

1.1.5. Дължимите осигурителни вноски за сметка на работодателя, в съответствие с реда и условията на чл. 36, ал.1 от ЗНЗ, върху полученото, включително начисленото и неизплатено, брутно трудово възнаграждение или неначисленото брутно трудово възнаграждение, включително възнаграждението по т. 1.1.3. и т. 1.1.4., съгласно чл. 6, ал. 3 от Кодекса за социално осигуряване.

1.2. Средствата по т. 1 за допълнително трудово възнаграждение на отговорно лице (ментор), на когото е възложено да подпомага адаптацията на наетото лице на работното място, се предоставят от Възложителя на Работодателя, в размер на ………… лв. (ежегодно определян в Националния план за действие по заетостта за съответната календарна година).[[5]](#footnote-5)5

1.2.1. Средствата по т.1.2 се изплащат ежемесечно за извършеното от ментора подпомагане адаптацията на наетото лице, но за не повече от 3 месеца.

1.2.3. В случаите, при които не е възможно да бъде определен ментор, назначен по трудово правоотношение в съответното предприятие, функциите на ментор може да изпълнява и управител на търговско дружество, занаятчия, едноличен търговец, и друго физическо лице осъществяващо стопанска дейност.

1.2.4. Възложителят не изплаща на Работодателя средствата по т. 1.2 от настоящия договор за подпомагане адаптацията, извършвана от ментор по т. 1.2.3, който не е назначен по трудово правоотношение.

2. Средствата по т. 1.1 се изплащат ежемесечно, за всяко наето от Работодателя по смисъла на чл. 36, ал. 1 от ЗНЗ лице, за времето през което е било на работа, но за не повече от 9 месеца.

3. Заетостта на включените по т.1.1 лица се финансира до отпускане на пенсия за осигурителен стаж и възраст или на професионална пенсия за ранно пенсиониране.[[6]](#footnote-6)6

4. Средствата по т. 1.1 се превеждат на Работодателя само за лицата, наети на работни места по чл.36, ал.1 от ЗНЗ, на които не са работили при същия работодател през последните 6 месеца.

5. Минималната помощ се смята за отпусната от датата на сключване на договора, независимо от датата на плащането на помощта на предприятието.

5.1. В случай, че с отпускането на минималната помощ може да бъде надвишен тавана от левовата равностойност съгласно разпоредбите на Регламент на Европейската комисия №2023/2831 от 18.12.2013г., размерът на минималната помощ се намалява служебно до максимално допустимия размер.

**II. ЗАДЪЛЖЕНИЯ И ПРАВА НА СТРАНИТЕ**

**6. Работодателят се задължава:**

6.1. На разкритите работни места да осигурява заетост на безработни лица за периода на субсидирана заетост по т. 2 и допълнителен период равен на този по т. 2.

6.2. Да подпомага адаптацията на работното място на наетите по т. 6.3.1 и т. 6.7 лица от ментор[[7]](#footnote-7)7, за периода по т. 1.2.1.5

6.3. За всяко работно място по т.6.1 и т. 6.2, в срок от 10 /десет/ работни дни от определянето на списък/списъци-приложение (по образец), неразделна част от настоящия договор, за наеманите лица (и съответния ментор/ментори)5:

6.3.1. Да сключи индивидуални трудови договори за срок не по-малък от срока по т.1.1 или трудови договори за неопределено време с тези лица, като им определи основно месечно трудово възнаграждение, не по-малко от определеното по т.1.1.1.

6.3.2. Да сключи със съответния ментор/ментори допълнително споразумение към основния трудов договор за срок не по-малък от 3 месеца, като му определи допълнително месечно трудово възнаграждение, не по-малко от определеното по т. 1.2.5

6.4. Да представи на Възложителя по електронен път с КЕП/сканирани:

6.4.1. В срок от 7 /седем/ работни дни от сключването или изменението на трудовите договори:

6.4.1.1. Заверено копие на трудовите договори на лицето/лицата по т. 6.3.1 и т. 6.7;

6.4.1.2. Заверено копие на допълнителните споразумения към сключените трудови договори на лицето/лицата по т. 6.3.1 и т. 6.7;

6.4.1.3. График за местонахождението на обекта на работа и работното време на лицата по т. 6.3.1 и/или т. 6.7.

6.4.1.3.1. При настъпила промяна в Графика (свързана с местонахождението на обекта на работа и/или на работното време за назначените лица), в срока по т. 6.1, да уведоми Възложителя за настъпилата промяна и да представи нов актуализиран График - не по-късно от един работен ден преди настъпване на промяната.

6.4.1.3.2. Да информира писмено Възложителя, при отсъствие на лицето/лицата спрямо предоставения график по 6.4.1.3 или по т. 6.4.1.3.1 , като посочи причините за тяхното отсъствие. В случай че промяната е свързана с уважителни причини[[8]](#footnote-8)8, работодателят се задължава да уведоми писмено Възложителя в деня на получаване на документа, удостоверяващ отсъствието. Уведомяването се извършва по един или няколко от информационните канали, посочени в т. 13 от договора.

6.4.1.4. Заверено копие на допълнителните споразумения към основния трудов договор на ментора/менторите по т. 6.3.2.5

6.4.1.4.1. При промяна на ментора да определи не по-късно от датата на настъпване на промяната нов ментор, който да продължи да подпомага процеса на адаптация на наетото лице и в срок от 7 /седем/ работни дни да представи заверено копие от допълнително споразумение към основния му трудов договор.

6.4.1.4.2. В случаите по т. 1.2.3, декларация /образец/, че ще изпълнява функциите на ментор и ще подпомага адаптацията на лицето/лицата по т. 6.3.1 и т. 6.7.

6.4.2. В срок от пет /пет/ работни дни от прекратяване на трудовите правоотношения:

6.4.2.1. С лицето/лицата по т. 6.3.1 и т. 6.7, заверено копие на писмения акт за прекратяването им;

6.4.2.2. С ментора/менторите по т. 6.3.2., заверено копие на писмения акт за прекратяването. В същия срок да определи друг ментор и да представи заверено копие на допълнително споразумение към основния му трудов договор.5

6.4.3. В срок от 7 /седем/ работни дни от сключването на настоящия договор да представи План-график за менторство, свързан с процеса на адаптация на наетото лице на конкретното работно място, с оглед на неговото професионално развитие и лично усъвършенстване /не по-малко от 40 часа месечно/, по дни и по часове, за текущия месец. При промяна да уведоми Възложителя и да представи нов План-график не по-късно от настъпване на промяната.5

6.4.3.1. Ежемесечно, до 30-то число на месеца, да представя План-графика за менторство, провеждано от ментора, за следващия месец. При промяна да уведомява Възложителя и да представя нов План-график не по-късно от настъпване на промяната.

6.5. За периода на субсидиране по т. 2 от настоящия договор, да представя ежемесечно на Възложителя по електронен път с КЕП/сканирани, до 15-то число на месеца, следващ отчетния, следните документи:

6.5.1. Декларация – искане /по образец/ за внесените/преведените/начислените по реда на Закона за държавния бюджет през отчетния месец осигурителни вноски за сметка на Работодателя по т. 1.1.5 и за начислените за отчетния месец средства по т. 1.1 за лицата по т. 6.3.1 и т. 6.7 и по т.1.2 за ментора/менторите по т. 6.3.2.5

6.5.2. Отчетна форма /по образец/ за отчетния месец за явяване/неявяване на работа на лицето/лицата по т. 6.3.1 и т. 6.7 и за ментора/менторите по т. 6.3.2 или т. 1.2.3.5 Отчетната форма се попълва ежедневно и се представя при проверка от Възложителя.

6.5.3. Копие на разплащателна ведомост или официална справка за изплатените поименно средства на лицето/лицата по т. 6.3.1 и т. 6.7 и изплатените поименно средства по т.1.2 на ментора/менторите по т.6.3.25 през отчетния месец, нареждане за масово плащане за извършения банков превод по електронни дебитни карти и банково извлечение, удостоверяващо превода на средства по т.6.6.1, т.6.6.2 и т. 6.6.3.[[9]](#footnote-9)9

6.5.4. Отчет за извършеното конкретно менторство на лицето/лицата по т. 6.2 през отчетния месец, в съответствие с представения по т. 6.4.3. и т. 6.4.3.1. План-график. 5

6.5.5. Заверено от съответните длъжностни лица копие от банково извлечение, удостоверяващо получените средства по договора през отчетния месец.

6.6. Ежемесечно, до 25-то число на месеца, следващ отчетния:

6.6.1. Да извършва банков превод по електронни дебитни карти на лицето/лицата по т. 6.3.1 и т. 6.7 на полагащите се възнаграждения по т. 1.1.1 и т. 1.1.2 за фактически отработеното време или на база действително заработеното трудово възнаграждение, както и средствата по т.1.1.3 и т.1.1.4, след удържане на осигурителните вноски за сметка на лицата и дължимия данък по Закон за данъците върху доходите на физическите лица.

6.6.2. Да внася/превежда осигурителните вноски по т. 1.1.5. за лицето/лицата по т. 6.3.1 и т. 6.7.

6.6.3. Да извършва банков превод по електронна дебитна карта на ментора на полагащите се възнаграждения по т. 1.2 за фактически проведеното менторство.5

6.7. На освободено по т. 6.1. работно място да наема по трудов договор последователно повече от едно от групите посочени в т.1.1, насочени от Възложителя безработни лица, като:

6.7.1. Трудовият договор с всяко следващо безработно лице е за срок не по-малък от оставащия по т. 6.1.

6.7.2. Средствата по т.1.1 от настоящия договор се превеждат за всяко наето лице по т.6.7, за периода от момента на започване на изпълнението на задълженията по сключения трудов договор до изтичане срока за субсидиране по т.2 на първоначално наетото лице по т.6.1.

6.8. Да представя на Възложителя необходимите справки и данни, както и да му оказва съдействие при проверка на изпълнението на договора.

6.9. Работодател – бюджетно предприятие отчита като трансфер получаваните суми по настоящия договор, а разходването отчита по съответните разходни параграфи според естеството и вида на разхода по отделно обособената за това дейност в Единната бюджетна класификация.

**7. Работодателят има право:**

7.1. Да сключва трудови договори със срок на изпитване по реда на КТ.

7.2. Да не осигурява заетост на безработни лица на разкритите по т. 6.1. работни места - при обективна невъзможност на ДБТ, в срок до 1 месец от освобождаването на работното място, да насочи друго подходящо безработно лице.

7.3. Да заяви обучение за придобиване на професионална квалификация или ключови компетентности за наетите лица по ал. 1.

**8. Възложителят се задължава**:

8.1. Да проверява в регистъра на НАП регистрирането на трудовите договори на наетите лица по т. 6.3.1 и т. 6.7 и на ментора/менторите по т. 6.3.2. 5

8.1.1. За оставащия допълнителен период по т. 6.1, след периода на субсидиране по т.2, да извършва служебни проверки в информационната система на Националната агенция за приходите за наличие на действащ/и трудов/и договор/и и брой отработени дни.

8.2. В срока по т. 6.1, до 1 месец от датата на получаване на данните за писмения акт за прекратяване на трудовото правоотношение на лице/лица по т. 6.3.1 и т. 6.7, с изключение на случаите по т. 7.2, да насочва последователно подходящи безработни лица на освободените работни места.

8.3. Да превежда ежемесечно, въз основа на вярно попълнени, оформени и приети от Възложителя документи по т. 6.4 в срок до 10 работни дни от ............... число на месеца по банкова сметка на Работодателя, средства от Държавния бюджет по т. 1.1. и т. 1.2.

8.4. При наличие на различия в размера на фактически преведените от Възложителя на Работодателя средства и полагащите се плащания за лицето/лицата по т. 6.3.1 и т.6.7, Възложителят уравнява /приспада или доплаща/ разликата при следващо плащане.

### III. САНКЦИИ ПРИ НЕИЗПЪЛНЕНИЕ

**9. При неизпълнение на задълженията от Работодателя:**

9.1. По т.6.4.:

9.1.1. За документите по т.6.4.1.1., т.6.4.1.2. и т.6.4.1.4. – Възложителят не превежда на Работодателя средствата по т. 1.1 за съответното лице/лица по т. 6.3.1 или по т. 6.7 и средствата по т.1.2 за срока на закъснението.

9.1.2. За документа по т.6.4.1.3., в срока на субсидиране - Работодателят дължи неустойка в размер на 5% върху сумата по т. 1.1 за съответния месец за съответното лице/лица по т. 6.3.1 или по т. 6.7.

9.1.3. Възложителят не превежда на Работодателя средствата по т. 1.1 за съответното лице /лица/ по т. 6.3.1 или по т. 6.7 за съответния ден, за което Възложителят установи, че работи на обект, различен от посочения в графика по т. 6.4.1.3.

9.1.4. За документа по 6.4.2.1. и/или т.6.4.2.2 - Работодателят дължи неустойка в размер на 5% върху цялата получена сума по т.1.1 за съответното лице по т. 6.3.1 и т. 6.7, и по т. 1.2 за съответния наставник/наставници по т. 6.3.2, за които не е спазен срока по т. 6.4.2. преди изтичане на срока на задължението по настоящия договор.

9.1.5. За документите по т. 6.4.3 и т.6.4.3.1 - Работодателят не получава средства по т.1.1 и по т. 1.2.

9.2. Възложителят не превежда на Работодателя средствата по т. 1.1 за съответното лице/лица по т. 6.3.1 или по т. 6.7 за съответния ден, за което Възложителят установи с надлежен протокол, че отсъства от работа без оформени заповед за отпуск, болничен лист или друг документ.

9.3. По т. 6.1. - договорът се прекратява по отношение на съответното работно място и Работодателят дължи връщане на цялата получена сума по т. 1.1 за съответното работно място, ведно със законна лихва върху нея, с изключение на случаите по т.7.2 на настоящия договор, при които договорът се прекратява по право.

9.4. По т.6.5.:

9.4.1. При непредставяне на документите по т.6.5. до един месец от изтичане на определения срок, Работодателят дължи връщане на цялата получена сума по т. 1.1, ведно със законна лихва върху нея за съответното лице/лица по т. 6.3.1 и по т. 6.7., и по т. 1.2, ведно със законна лихва върху нея за съответния ментор/ментори по т. 6.3.2.

9.4.2. При декларирана от Работодателя сума по реда на т. 6.5.1., надвишаваща с повече от 20% размера на фактически полагащата се сума за съответния месец /изчислена в съответствие с отчетната форма по т. 6.5.2./, той дължи неустойка в размер на 5% върху разликата между декларираните и фактически полагащите се суми за съответния месец.

9.5. По т.6.6 - при неспазване на регламентирания срок, Работодателят дължи неустойка в размер на 5% върху преведените му средства по т.1.1 и т. 1.2 за съответния месец.

9.6. Ако Работодателят прекрати с лице /лица/ по т. 6.3.1 и т. 6.7 едностранно трудовото правоотношение по причини, които не са свързани с виновно неизпълнение на трудовите задължения, той възстановява изцяло преведените средства за съответното лице /лица/, ведно със законната лихва, освен в срока на изпитване.

9.7. Работодателят не търпи санкция по т.9.6 в случай, че трудовият договор с лицето е прекратен, поради отпусната пенсия за осигурителен стаж и възраст или професионална пенсия за ранно пенсиониране.[[10]](#footnote-10)10

9.8. Когато Работодател получи средства от други източници за финансиране на същите разходи, посочени в т.1.1 и т. 1.2 на настоящия договор, възстановява получените суми за съответното лице/лица/наставници ведно със законната лихва.

9.9. При неспазване на Регламент на Европейската комисия №2023/2831 от 13.12.2023 г., ЗНЗ и ППЗНЗ, работодателят възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

9.10. Възстановяването на неправомерно получените или неправомерно усвоени средства, по т.9.9 се събират като в 10 дневен срок от установяването им Възложителят изпраща покана до Работодателя за доброволно изпълнение на задължението в 14 дневен срок от получаване на поканата.

9.10.1. В поканата за доброволно изпълнение Възложителят уведомява Работодателя за размера на дължимите суми, срока за възстановяването им, данни за банковата сметка, по която да бъдат възстановени, реда, по който Възложителят да бъде уведомен за доброволното възстановяване, както и за действията по принудителното изпълнение, които ще бъдат предприети след изтичане на срока за доброволно изпълнение.

9.10.2. В случай, че Работодателят не изпълни доброволно задължението си, в срок до 10 работни дни след изтичане на срока за доброволно изпълнение на задължението, Възложителят следва да предприеме необходимите процесуални действия за възстановяване на средствата по договора.

9.11. Дължимите от Работодателя суми по този раздел се приспадат от Възложителя при следващо плащане.

9.12. В случай, че Работодателят е декларирал неверни данни в декларация по чл.56 от ЗНЗ и за минимални и държавни помощи по чл.29 от ППЗНЗ и е получил минимална помощ по смисъла на §1, т.15 от допълнителната разпоредба на Закона за държавните помощи, възстановява на Възложителя пълния размер на получената сума по този договор, ведно със законната лихва.

**10. При неизпълнение на задълженията от Възложителя**:

10.1. По т. 8.2. – Възложителят дължи на Работодателя неустойка в размер на 5 % върху цялата изплатена сума по т. 1.1 за съответното работно място, с изключение на случаите на обективна невъзможност да се насочи подходящо безработно лице.

**IV. ОБЩИ УСЛОВИЯ НА ДОГОВОРА**

11. Дължимите плащания за месец декември от настоящата година се извършват, както следва:

11.1. През месец януари на следващата календарна година - по схемата, описана в Раздел II “права И Задължения на страните” от договора.

11.2. При финансова възможност - не по-късно от 4 /четири/ работни дни преди края на годината при представяне на документа по т. 6.5.1., в частта за начислени средства за м.декември, в срок не по-късно от 10 работни дни преди края на годината. При наличие на различия между преведените от Възложителя на Работодателя средства и действително изплатените от Работодателя средства, удостоверени с представяне на документи по т. 6.5.1, в частта за внесените/преведените за месец декември осигурителни вноски за сметка на работодателя, т.6.5.2 и т.6.5.3 в срок до 15 януари, разликата се възстановява от Работодателя на Възложителя до 31 януари на следващата календарна година или се приспада от Възложителя при следващо плащане.

12. Възложителят или оторизираните контролни органи имат право да извършват проверки на Работодателя по изпълнението на договора, а също така и проверки относно правомерността на изразходването на средствата, преведени по насърчителната мярка, за което съответните длъжностни лица съставят констативен протокол.

12.1. Възложителят не носи отговорност за действия или бездействия на Работодателя, в резултат на които възникнат: смърт или злополука на което и да било физическо лице по обектите на договора; загуба или нанесена вреда на каквото и да било имущество, вследствие изпълнение дейностите по договора.

13. Документите по т.6.4 и т.6.5 се представят по електронен път по реда на Закона за електронния документ и електронните удостоверителни услуги или чрез Системата за сигурно електронно връчване /ССЕВ/ или чрез обмен на документи чрез Системата за електронен обмен на съобщенията /СЕОС/, подписани с квалифициран електронен подпис /КЕП/, както и с лицензиран оператор.

14. Изменения и допълнения на настоящия договор се правят с писмено споразумение между страните.

15. Писмените покани и изявления по този договор се връчват на адресите, включително електронни, посочени от страните. В случай, че някоя от страните промени седалището или адреса си, в т.ч. електронен, се задължава да уведоми другата, като посочи нов адрес. В противен случай, покана или известие по този договор, отправено на стар адрес, ще се счита за редовно връчена.

16. Настоящият договор може да бъде прекратен при неизпълнение на задълженията на някоя от страните чрез писмено предизвестие, което изправната страна по договора отправя до неизправната. Договорът се счита за прекратен след изтичането на 5 /пет/ работни дни от получаването на писменото предизвестие.

17. Настоящият договор може да бъде прекратен от всяка една от страните с писмено предизвестие, отправено до другата страна, при съществена промяна на съответната насърчителна мярка и на нормативните актове, уреждащи отношенията, свързани с неговото сключване и изпълнение, както и при настъпване на обективни причини, водещи до невъзможност за изпълнение на договора. Договорът се счита за прекратен след изтичането на 5 /пет/ работни дни от получаването на писменото предизвестие.

18. Договорът се прекратява, когато помощта по него е предоставена в нарушение на изискванията на Регламент на Европейската комисия №2023/2831 от 13.12.2023г., разпоредбите на ЗНЗ и ППЗНЗ, уреждащи предоставянето на минимална помощ, и при декларирани от кандидата неверни данни за получени от него минимални и държавни помощи.

19. При възникване на изискуеми публични задължения и/или на задължения за неизпълнение на сключени договори по програми, мерки и обучения, както и проекти по Оперативна програма "Развитие на човешките ресурси” и Програма "Развитие на човешките ресурси” на Работодателя по време на действието на договора, Възложителят може да извърши прихващане от всякакви суми, дължими на Работодателя от Възложителят, включително от други действащи договори.

20. Настоящият договор се счита за прекратен, в случай че в срок до 1 месец от сключването му, разкритите по т. 1 работни места не бъдат заети.

21. За всички неуредени от настоящия договор положения се прилагат разпоредбите на Закона за задълженията и договорите, Гражданския процесуален кодекс и действащото българско законодателство.

22. Споровете по изпълнението на настоящия договор се разглеждат от компетентния съд, в чийто териториален обхват попада Възложителя.

23. Нищожността на някоя клауза от договора не води до нищожност на друга клауза или на договора като цяло.

24. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.

25. Страните обменят покани, известия и информация на следните адреси:

Възложител: Дирекция “Бюро по труда” …………………….

Адрес за кореспонденция: ……………

Електронна поща/адрес: ………………….

Телефон за връзка: ………………………;

Работодател:

Адрес за кореспонденция: ………………………

Електронна поща/адрес: ………………….

Телефон за връзка: ………………………

Настоящият договор се съставя в два еднообразни екземпляра – по един за всяка от страните.

Приложения, неразделна част от този договор са:

1. Декларация по чл.56 от ЗНЗ и за минимални и държавни помощи по чл.29 от ППЗНЗ /по образец/

2. Списък/Списъци на наеманите лица /по образец/.

3. График за местонахождението на обекта на работа и работното време /образец/.

4. Заявление за кандидатстване по чл 36 /по образец/.

Разплащанията на дължимите суми по договора се извършват по банкови сметки:

Дирекция „Бюро по труда” Предприятие/организация/администрация

гр. ………………………… ………………………….….……......................….

……………………………. ………..………………………...................…………

**За Възложител: Работодател:**

**ДИРЕКЦИЯ “БЮРО ПО ТРУДА”: …………………………….. – гр. ………………:**

1. Не се отнася за работодатели – бюджетни предприятия/администрации/организации, които не осъществяват стопанска дейност на обектите, на които са наети безработни лица. [↑](#footnote-ref-1)
2. 2 Подчертаният текст в т. 1 се отнася само в случай, че работодателят ползва средства за допълнително трудово възнаграждение на ментора, на когото е възложено да подпомага процеса на адаптация на наетото лице на разкритото работно място. [↑](#footnote-ref-2)
3. 3 В съответствие с § 1, т. 4а от ДР на ЗНЗ се вписва съответната група безработни лица от "групите в неравностойно положение на пазара на труда": безработни младежи до 29-годишна възраст (включително); продължително безработни лица; безработни лица с трайни увреждания; безработни лица - родители (осиновители) с деца до 4-годишна възраст; безработни лица, изтърпели наказание лишаване от свобода; безработни над 55-годишна възраст; безработни лица с основно или по-ниско образование, безработни лица без професионална квалификация. [↑](#footnote-ref-3)
4. 4 Размерът на средствата за всяка отделна група в неравностойно положение на пазара на труда по чл. 36 ЗНЗ се определя в Националния план за действие по заетостта за съответната година, съобразно относителния дял на отделната група от средномесечния брой на регистрирани безработни лица в неравностойно положение на пазара на труда за деветте месеца на предходната година. [↑](#footnote-ref-4)
5. 5 Т.т. 1.2, 6.2, 6.3.2, 6.4.1.4, 6.4.2.2, 6.4.3, 6.5.4, 6.6.3 и подчертаният текст в т.т. 6.3, 6.5.1, 6.5.2, 6.5.3, 8.1 са приложими само в случай, че работодателят ползва средства за допълнително трудово възнаграждение на ментора, на когото е възложено да подпомага процеса на адаптация на наетото лице на разкритото работно място. [↑](#footnote-ref-5)
6. 6 Текстът в т. 3 не се отнася за групата на безработни младежи до 29-годишна възраст. [↑](#footnote-ref-6)
7. 7 Съгласно с § 1, т. 4б от ДР на ЗНЗ, ментор е работник или служител от предприятието, в което е наето безработно лице от групите в неравностойно положение на пазара на труда, на което работодателят е възложил да подпомага (чрез знанията и опита си в конкретната сфера), адаптацията на наетото лице на работното място. [↑](#footnote-ref-7)
8. 8 Съгласно с § 1, т. 26 от ДР на ЗНЗ, "уважителни причини" са: задържане от органите на властта; явяване в съд или друг държавен орган; участие във военноучебен сбор или преподготовка, заболяване и други, удостоверени с официален документ, за които ръководителят на поделението на Агенцията по заетостта е уведомен своевременно. [↑](#footnote-ref-8)
9. 9 Не се изисква банково извлечение на преводи за осигурителни вноски от работодатели – бюджетни предприятия /с изключение на общините/. [↑](#footnote-ref-9)
10. 10 Текстът в т. 9.7 не се отнася за групата на безработни младежи до 29-годишна възраст. [↑](#footnote-ref-10)